b'\n_START_ARTICLE_\nPunjab (Intia)\n_START_SECTION_\nMaantiede\n_START_PARAGRAPH_\nPunjabin korkeinta aluetta on Siwilikin vuoristo osavaltion koillisosassa, miss\xc3\xa4 huiput ulottuvat 900 metriin. Sen etel\xc3\xa4puolella on kukkuloita, joita pitkin virtaa osan vuotta jokia, jotka eiv\xc3\xa4t p\xc3\xa4\xc3\xa4dy mihink\xc3\xa4\xc3\xa4n mereen vaan haihtuvat tasangolle tullessaan. Alueen etel\xc3\xa4- ja l\xc3\xa4nsiosat ovat jokien halkomaa tasankoa._NEWLINE_Punjabissa on mantereellinen subtrooppinen ilmasto. Kes\xc3\xa4t ovat hyvin kuumia. Siwalikeilla saadaan eniten sadetta, paikoin yli 1100 mm, kun taas osavaltion lounaisosassa sadem\xc3\xa4\xc3\xa4r\xc3\xa4 j\xc3\xa4\xc3\xa4 alle 300 millimetrin. Suurin osa vuoden sadem\xc3\xa4\xc3\xa4r\xc3\xa4st\xc3\xa4 kertyy monsuunisateista hein\xc3\xa4kuun ja syyskuun v\xc3\xa4lisen\xc3\xa4 aikana.'